Vetrarstarf Rótarinnar kynnt - félag um málefni kvenna með áfengis - og fíkniefnavanda " Vetrarstarf Rótarinnar - félags um málefni kvenna með áfengis - og fíknivanda , hefst formlega með umræðukvöldi miðvikudaginn 11. september kl. 20 í Kvennaheimilinu að Hallveigarstöðum , Túngötu 14 , Reykjavík . Í haust verðum við með umræðukvöld annan og fjórða miðvikudag hvers mánaðar , nema í desember , þá verðum við með aðventukvöld 11. desember og förum svo í jólafrí . Umræðukvöldin eru öllum opin , bæði konum og körlum . Fyrsti gestur haustsins er Sigrún Sigurðardóttir hjúkrunarfræðingur og lektor við Háskólann á Akureyri en Sigrún er doktorsnemi í lýðheilsuvísindum . Erindi hennar fjallar um fíkn sem afleiðingu af ofbeldi og annars konar áföllum í æsku . Rannsóknir Sigrúnar snúast um að skoða afleiðingar ofbeldis í æsku fyrir heilsufar og líðan karla og kvenna og vinna að þróun þverfaglegra meðferðarúrræða fyrir þann hóp . Úrræðið sem Sigrún hefur unnið að er kallað Gæfusporin og hefur hún unnið með það úrræði á Akureyri undanfarin tvö haust og nú í haust verður farið af stað í þriðja sinn . Einnig er verið að fara að stað með Gæfusporin í Mjóddinni Í Reykjavík í september þar sem Sigrún verður með handleiðslu og fræðslu